
OPÄŤ OKLAMANÁ SENIORKA
[bookmark: _GoBack]
V priebehu tohoto týždňa sa opäť stala obeťou podvodu 63 ročná seniorka, ktorá svojou dôverčivosťou bola podvedená a pripravená o celoživotné úspory. Neznáma osoba mužského pohlavia ju telefonicky kontaktovala na pevnú linku a predstavila sa ako synovec Lukas, ktorý sa mal údajne dostať do problémov a nutne potrebuje požičať finančnú hotovosť vo výške 18.000,-€.  Uviedol jej, že finančnú hotovosť má ihneď odovzdať pred vchodom do bytového domu, kde býva seniorka,  jej neznámej žene. Neznáma žena ju následne telefonicky kontaktovala a ubezpečovala ju, že zabezpečí všetko potrebné. Po odovzdaní finančnej hotovosti vo výške 18.000,-€ sa pokúšala seniorka skontaktovať so synovcom, no bezvýsledne. Až následne si uvedomila seniorka, že sa stala obeťou podvodníkov. 
  
PODVODNÍCI NEMAJÚ ZÁBRANY, VYUŽÍVAJÚ STRACH A STRESOVÚ SITUÁCIU K VYLÁKANIU PEŇAZÍ! NEDAJTE SA OKLAMAŤ!

· Ihneď po podozrivom telefonáte si overte, či sa informácia zakladá na pravde či skutočne sa jedná v telefonáte o Vášho príbuzného. 
· Obratom im zavolajte, skutočne si overte informácie, ktoré vám boli oznámené v telefóne. 
· Nikdy nedávajte, neposielajte peniaze cudzím osobám, aj keď tvrdia, že sú pre Vašich príbuzných. 
· Cez telefón neposkytujte žiadne osobné, bankové a iné údaje.
· Kontaktuje políciu na čísle 158.

